Funksjon (musikk)

En funksjon i musikk er den spesifikke rollen en treklang over en tone i en dur- eller moll-skala fyller i forhold til alle andre treklanger.

 Beskrivelse 
En dur- eller moll-skala består av syv ulike toner. Likevel finnes det ni forskjellige funksjoner, noe som skyldes at treklangene på 3. og 6. trinn kan tolkes på forskjellige måter avhengig av hvilken sammenheng treklangen brukes i.

Treklangene på 1., 4. og 5. trinn kalles hovedfunksjoner, mens de på 2., 3., 6. og 7. trinn kalles bifunksjoner. En bifunksjon har to fellestoner med tilhørende hovedfunksjon. I for eksempel C-dur er tonene c og e felles for både tonika og tonikasubmediant, mens i e-moll er tonene c og e felles for både subdominant og subdominantens mediant.

Funksjonsteorien ble først beskrevet av den tyske teoretikeren Hugo Riemann, men grunntrekkene går tilbake til den franske komponisten og musikkteoretikeren Jean-Philippe Rameau. Tabellen under er laget etter Oelmann.Oelmann, Klaus Henning (1996): Metodiske aspekter ved undervisning av utenlandske studenter i hørelære, Høgskolen i Tromsø, avd. for kunstfag

 Funksjoner i dur 
SkalatrinnFunksjon (norsk)Norsk forkortelseHarmoniFunksjon (tysk)Tysk forkortelse1.TonikaTDurTonikaT2.Subdominantens submediantforeldet supertonikaSsMollSubdominantparalleleSp3.Tonikamediant eller Dominantenssubmediant, foreldet mediantTm/DsMollTonikagegenklang eller DominantparalleleTg/Dp4.SubdominantSDurSubdominanteS5.DominantDDurDominanteD6.Tonikasubmediant eller subdominantensmediant, foreldet submediantTs/SmMolTonikaparallele eller SubdominantgegenklangTp/Sg

 Funksjoner i moll 

SkalatrinnFunksjon (norsk)Norsk forkortelseHarmoniFunksjon (tysk)Tysk forkortelse1.TonikaTMollTonikaT3.Tonikamediant eller dominantenssubmediant, foreldet mediantTm/DsDurTonikaparallele eller DominantgegenklangTp/Dg4.SubdominantSMollSubdominanteS5.DominantDDurDominanteD6.Tonikasubmediant eller subdominantensmediant, foreldet submediantTs/SmDurTonikagegenklang eller SubdominantparalleleTg/Sp7.Dominantens mediant, foreldet subtonikaDmDurDominantparalleleDp

Begrepene subtonika og supertonika er oversatt fra det engelske subtonic og supertonic som strengt tatt ikke betegner en funksjon, men bare dens grunntone. Når det gjelder uttrykket subtonika, brukes det i engelskspråklig musikkteori i utgangspunkt om et lavt syvende trinn. Dette utelukker bruk av uttrykket subtonika om syvende trinn i dur.

2. trinn i moll samt 7. trinn i dur kan ikke danne en egen funksjon. Dette fordi det oppstår en forminsket treklang på disse trinn (for eksempel h-d-f i C-dur eller fiss-a-c i e-moll). 2.trinnsakkorden i moll tolkes vanligvis som dominantseptim uten grunntone (forkortet dominantseptim) til Tm. 7.trinnsakkorden i Dur tolkes vanligvis som dominantseptim uten grunntone (forkortet dominantseptim) til T.

5.trinnsakkorden i moll er i utgangspunkt en mollakkord (for eksempel e-g-h i a-moll). I praksis blir denne akkorden likevel brukt som durakkord (e-giss-h istf. e-g-h).

 Tilleggstoner 
Både subdominant og dominant opptrer gjerne med tilleggstoner. Til en subdominant kan det tilføyes en stor sekst, til en dominant en liten septim. I første tilfelle snakker man om en sixte ajoutée (fransk for tilføyd sekst), i andre tilfelle om en dominantseptimakkord.


Fordelen med den norske varianten av funksjonsteorien er at funksjonene kan brukes likt i dur og moll. Ulempen er at begrepet 'mediant' er i bruk på en annen måte i kontinental musikkteori. Her brukes 'mediant' også for treklanger som bare har én fellestone (for eksempel e-moll i forhold til c-moll eller Ass-dur i forhold til C-dur).

 Litteratur 
 Fuß, Hans-Ulrich: Art. Funktion / Funktionstheorie, i: Lexikon der Systematischen Musikwissenschaft, utg. av Helga de la Motte-Haber, Heinz von Loesch, Günther Rötter og Christian Utz, Laaber 2010
 Rameau, Jean-Philippe: Traité de l’harmonie reduite à ses principes naturels, Paris 1722
 Riemann, Hugo: Katechismus der Harmonielehre, Leipzig 1890
 Riemann, Hugo: Vereinfachte Harmonielehre, Leipzig 1893
 Tveit, Sigvald: Harmonilære fra en ny innfallsvinkel, Oslo 2008

 Se også 
 Akkord
 Akkordprogresjon
 Diatonisk skala
 Septimakkord

 Referanser 

 Eksterne lenker 
  Hugo Riemann: «Harmony Simplified» (Vereinfachte Harmonielehre)

Kategori:Musikkteori